stanford-oval/wikipedia huggingface dataset:
Duncan Mackay

| Duncan Mackay> Henkilötiedot |
| --- | --- |
Syntynyt: 26. heinäkuuta 1950 (ikä 74) Leeds, Yorkshire, Englanti
Ammatti:  muusikko
Muusikko
Laulukielet:  englanti
Aktiivisena:  1960-luvulta alkaen
Tyylilajit:  progressiivinen rock, pop
Soittimet:  laulu, kosketinsoittimet
Yhtyeet:  Steve Harley & Cockney Rebel, Colosseum II, 10cc, Alan Parsons Project, Kate Bush
Aiheesta muualla
duncanmackayrecording.com
  [ Muokkaa Wikidatassa ] [ ohje ]  
Duncan Mackay (s. 26. heinäkuuta 1950) on brittiläinen kosketinsoittaja ja laulaja. Hän on julkaissut kahdeksan sooloalbumia ja soittanut myös useissa yhtyeissä.
Mackay julkaisi ensimmäisen sooloalbuminsa Chimeran 1974. Vuosina 1970-luvun puolivälissä hän soitti useilla Steve Harley & Cockney Rebelin albumeilla ja vuosina 1977–1979 kolmella The Alan Parsons Projectin albumilla. Vuosikymmenen lopulta alkaen hän soitti mm. 10cc:ssä, Camelissa ja Kate Bushin taustayhtyeessä. 1980-luvun alussa häntä harkittiin Yesin kosketinsoittajaksi.
Mackay julkaisi vuosina 1974–1990 yhteensä kuusi sooloalbumia. Vuodesta 2017 hän on jälleen levyttänyt aktiivisesti soolourallaan. Tuorein albumi Kintsugi on vuodelta 2019.
Diskografia > Sooloalbumit

Chimera (1974)
Score (1977)
Visa (1980)
Forward Vision (1988)
The New Explorerers (1988)
Russell Grant’s Zodiac (1990)
A Picture of Sound (2017)
Kintsugi (2019)
Diskografia > Yhteistyöalbumit

The Bletchley Park Project (Georg Vorosin kanssa,  2017)
Lunacy (Fluance featuring Duncan Mackay, 2019)
Donkki

Blake Griffin suorittamassa donkkia.
Donkki (engl. Slam dunk) on koripalloheitto, jossa pelaaja hyppää ilmaan ja heittää pallon alaspäin koriraudan läpi. Pelaaja tarvitsee hyvän ponnistusvoiman pystyäkseen donkkaamaan.
NBA järjestää vuosittain tähdistöviikonlopun aikana donkkikilpailun, jossa pelaajat esittelevät omia donkkejaan.
NCAA kielsi donkkaamisen vuonna 1967, koska Lew Alcindor (nykyisin Kareem Abdul-Jabbar) sai donkista suuren edun. Myöhemmin kielto peruuttiin.
Aiheesta muualla

NBA (englanniksi)
Wikimedia Commonsissa on kuvia tai muita tiedostoja aiheesta .
Donkki (lehti)

| Donkki |
| --- | --- |
Lehtityyppi:  lasten aikakauslehti
Julkaisija:  Suomen Ev.lut. Kansanlähetys yhdessä Raamatunlukijain Liiton kanssa
Päätoimittaja:  Aleksi Soininen (–2024)
Sitoutuneisuus:  kristillinen
Kotikunta:  Ryttylä
Kotimaa:  Suomi
Ilmestymistiheys:  neljä kertaa vuodessa
Aiheesta muualla
Kotisivu
Donkki oli kristillinen 7–12-vuotiaille lapsille suunnattu harraste- ja raamatunlukulehti. Lehti sisälsi  raamattuaiheisten tarinoiden lisäksi palstoja harrastuksiin, ystävyyteen, askarteluun ja kokkaukseen liittyen. Lehdessä tutustuttiin Raamattuun seikkailevien kaverusten Sakun, Ruutin ja Donkki-aasin kanssa. Lehti keskittyi kristillisen uskon perusasioihin. Sitä jaettiin myös ilmaiseksi Kansanlähetyksen piirijärjestöjen toimistoilla.[lähde? ] Lehti lakkautettiin Kansanlähetyksen talousvaikeuksien myötä keväällä 2024.
Raamatunlukijain Liiton kautta Donkin taustajärjestöinä oli 21 jäsenjärjestöä herätysliikkeistä ja vapaista suunnista. Lehden päätoimittaja oli Aleksi Soininen.
Aiheesta muualla

Donkki-lehden kotisivut
Dionysus (yhtye)

| Dionysus |
| --- | --- |

Tiedot
Toiminnassa:  1999–
Tyylilaji:  power metal
Kotipaikka:   Ruotsi  Saksa
Laulukieli:  englanti
Jäsenet:  Olaf Hayer, laulu   Johnny Öhlin, kitara   Nobby Noberg, basso   Johannes Berg, rummut   Joakim Floke, kosketinsoittimet  
Entiset jäsenet:  Ronny Milianowicz, rummut   Kaspar Dahlqvist, kosketinsoittimet  
Levy-yhtiö:  AFM Records  
Infobox OKNimi-testi OK: 
Dionysus on saksalais-ruotsalainen power metal -yhtye.
Historia

Rumpali Ronny Milianowicz perusti Dionysuksen vuonna 1999. Yhtyeen esikoisalbumi Sign of Truth nauhoitettiin Röhn Studiolla Fuldassa vuonna 2002. Albumin tuotti Edguyn ja Avantasian keulahahmo Tobias Sammet. Seuraava albumi, Anima Mundi, julkaistiin vuonna 2004. Kolmas ja viimeisin levy, Fairytales and Reality ilmestyi kesällä 2006.
Dionysus on tehnyt tiivistä yhteistyötä HammerFallin laulajan, Joacim Cansin, kanssa. Ronny Milianowicz lauloi taustalauluja HammerFallin Legacy of Kings -albumilla. Joacim Cans on kirjoittanut sanoituksia muutamiin Dionysuksen kappaleisiin.
Tammikuussa 2007 rumpali Ronny Milianowicz ilmoitti lähtevänsä yhtyeestä. Helmikuussa 2007 myös kosketinsoittaja Kaspar Dahlqvist ilmoitti jättävänsä yhtyeen. Heidän tilalleen valittiin rumpali Johannes Berg ja kosketinsoittaja Joakim Floke. Molemmat osallistuivat yhtyeen vuoden 2007 Euroopan kiertueelle Jon Oliva's Painin lämmittelijänä.
Vuonna 2008 Dionysuksen basisti Nobby Noberg ja entinen rumpali Ronny Milianowicz julkaisivat Jan Thore Grefstadin kanssa perustamansa Saint Deamon -yhtyeen esikoisalbumin.
Julkaisut

Sign of Truth (2002)
Anima Mundi (2004)
Fairytales and Reality (2006)
Keep the Spirit (2008) kokoelma
Aiheesta muualla

Dionysus Myspacessa (englanniksi)
Dorothy Holman

| Mitalit | Mitalit | Mitalit |  |
| --- | --- | --- | --- |
|  Dorothy Holman vuonna 1919 |  Dorothy Holman vuonna 1919 |  Dorothy Holman vuonna 1919 |  |
Maa:   Iso-Britannia
Naisten tennis
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | kaksinpeli |  |
|  Hopeaa | Antwerpen 1920 | nelinpeli |  |
Edith Dorothy Holman (18. heinäkuuta 1883 Kilburn, Lontoo, Englanti – 8. huhtikuuta 1968 Brent, Lontoo, Englanti) oli brittiläinen oikeakätinen tennispelaaja. Vuoden 1920 kesäolympialaisissa Holman saavutti olympiahopeaa sekä tenniksen naisten kaksinpelistä että tenniksen naisten nelinpelistä. Samoissa olympialaisissa hän kilpaili myös tenniksen sekanelinpelissä Gordon Lowen parina, mutta he putosivat jo ensimmäisellä kierroksella. Holman osallistui myös monesti Wimbledonin tennisturnauksen kaksinpelisarjaan, mutta ei yltänyt semifinaaleja parempaan sijoitukseen.
Käännös suomeksi
Dipterocarpus retusus

| Dipterocarpus retusus |
| --- | --- |
 Kasvin taimi
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Siipipuukasvit Dipterocarpaceae
Suku::  Siipipuut Dipterocarpus
Laji::  retusus
Kaksiosainen nimi
 Dipterocarpus retusus  Blume 
Synonyymit
 Dipterocarpus macrocarpus Vesque  Dipterocarpus mannii King ex Kanjal, P.C.Kanjal & D.Das  Dipterocarpus pubescens Koord. & Valeton  Dipterocarpus spanoghei Blume  Dipterocarpus tonkinensis A.Chev.  Dipterocarpus trinervis Blume 
Katso myös
   Dipterocarpus retusus Wikispeciesissä   Dipterocarpus retusus Commonsissa 
Infobox OKNimi-testi OKIUCN-testi OK: 
Dipterocarpus retusus on siipipuukasvien heimoon ja siipipuiden sukuun kuuluva kasvilaji, joka kasvaa luonnonvaraisena Kiinassa, Vietnamissa, Filippiineillä, Laosissa, Kambodžassa, Malesiassa, Indonesiassa, Myanmarissa ja Intiassa. Se on suurikokoinen, noin 20–30 metriä korkea puu, joka esiintyy Kambodžassa tiheissä tasankometsissä yleensä jokien varsilla ja metsissä 800–1500 metrin korkeudella merenpinnasta. Intiassa laji kasvaa Ylä-Assamin ja Arunachal Pradeshin osavaltioiden metsissä.
Dipterocarpus retusus Vietnamissa
Kasvi on Intian Assamin osavaltion kansallispuu; siellä se tunnetaan nimellä Hollong. Se on myös moran-kansan pyhä puu.
Käyttö

Kasvi on tunnettu keskikovan puuaineksensa ja hartsimaisen pihkansa vuoksi. Kambodžassa vuoristoalueen ihmiset keräävät pihkaa soihtujen ja kynttilöiden valmistukseen, kun taas puuaineksesta valmistetaan pylväitä ja lautoja. Nykypäivänä kasvia käytetään myös vaneriteollisuudessa.
Aiheesta muualla

Flora of China: Dipterocarpus retusus (englanniksi)
The Plant List: Dipterocarpus retusus (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dipterocarpus retusus
Käännös suomeksi
Edward Tylor

Edward Tylor
Edward Burnett Tylor (2. lokakuuta 1832 Lontoo – 2. tammikuuta 1917 Wellington, Somerset) oli brittiläinen kansatieteellistä evolutionismia edustanut kansatieteilijä ja antropologi. Tyloria pidetään kulttuuriantropologian perustajana. Hän toimi Oxfordin yliopistossa museon johtajana vuodesta 1883 ja vuodesta 1896 professorina.
Tylor piti spiritismiä uskonnon alkumuotona. Tylorin mukaan animismi on vanhin uskonto. Hänen pääteoksensa on Primitive Culture, jossa hän ensimmäisenä esittää animismin, sen alkuperän ja kehittymisen yksityiskohtaisen selityksen. Teoksessa hän väittää, että usko jumaliin on saanut alkunsa siten, että muinaisuudessa ihmisillä oli unien, hallusinaatioiden ja kuoleman selittämiseksi tarve, joka sai ihmiset päättelemään, että on olemassa sielu, joka jättää ihmisen väliaikaisesti nukahtaessa ja lopullisesti kuolemassa, henkiä uskottiin olevan myös esineissä ja kasveissa ja tämä ajattelu sai ihmiset rupeamaan palvomaan niitä. Uhraaminen syntyi Tylorin käsityksen mukaan sitä kautta, että ihminen alkoi käydä kauppaa mielikuvituksensa tuottamien olentojen kanssa. Tylorin mukaan jokainen kansa on käynyt läpi kolme kehitysvaihetta. Ne ovat:
alkukantaisuus – kulttuurit, jotka perustuvat metsästykseen ja keräilyyn
barbaria – kulttuurit, jotka perustuvat paimentolaisuuteen ja maanviljelyyn
sivilisaatio – kulttuurit, jotka perustuvat kirjoitettuun tietoon ja kaupunkimaiseen elämään.
Tylor määritteli kulttuurin seuraavasti: "Koko se moninaisuus, joka muodostuu tiedoista, uskomuksista, taiteesta, moraalista, laeista, tavoista ja kaikista muista elämänjärjestykseen ja tottumuksiin liittyvistä seikoista, jotka ihminen on omaksunut yhteisön jäsenenä." Tämä määritelmä oli yleisesti käytössä noin viisikymmentä vuotta. Tylorin mukaan eri kansojen keskuudessa esiintyvien kansansatujen samankaltaisuus johtuu lähinnä siitä, että alhaisella kehitystasolla eri kansojen ajattelutavat ovat keskenään samankaltaisia ja näin ollen nuo kansansadut ovat syntyneet eri kansojen keskuudessa erikseen. Tylor vaikutti myös Suomen kulttuuriantropologiaan Edvard Westermarckin välityksellä.
Dorothy Kirsten

Dorothy Kirsten Bing Crosbyn kanssa elokuvassa Sävelten maailmassa.
Dorothy Kirsten (6. heinäkuuta 1910 Montclair, New Jersey – 18. marraskuuta 1992 Los Angeles, Kalifornia) oli yhdysvaltalainen lyyrinen sopraano. Hän oli uransa huipulla 1950–1960-luvuilla ja vetosi oopperan ystävien lisäksi myös muunlaiseen yleisöön. Hän tuli tunnetuksi säännöllisistä radio-, televisio- ja elokuvaesiintymisistään. Oopperalavalla hänen ohjelmistoonsa kuului Mimin (La bohème) kaltaisia tunnettuja rooleja ja Gustave Charpentierin Louisen nimiroolin kaltaisia suhteellisia harvinaisuuksia. Kirsten lauloi Metropolitan-oopperassa 30 vuotta ja sai arvostusta varsinkin Giacomo Puccinin sankarittarien roolien tulkitsijana. Konsertti- ja televisioesiintymisissään Kirsten lauloi lisäksi teatteria varten kirjoitettuja ja populaareja lauluja. Hän esiintyi Frank Sinatran kanssa Your Hit Parade -show’ssa.
Kirsten debytoi ammattilaisena konsertissa vuonna 1939 ja oopperassa Pousetten roolissa Jules Massenet’n Manonissa Chicago Grand Operassa 1940. New York City Operassa Kirsten esiintyi ensimmäistä kertaa vuonna 1943, ja vuoteen 1945 mennessä hän oli jo esiintynyt San Franciscon oopperan ja New Yorkin filharmonikkojen kanssa. Hänellä oli oma syyskuussa 1943 alkanut radio-ohjelmansa Keepsakes.
Kirstenin kuolema johtui aivoverenkiertohäiriöstä. Hänellä on tähti Hollywood Walk of Famella.
Ekholm

Ekholm on muun muassa seuraavien henkilöiden sukunimi:
Aleksis Ekholm (1879–1967), korkeimman oikeuden oikeusneuvos
Antti Ekholm (1918–1996), hammaslääkäri, professori
Atte Ekholm (s. 1998), futsalpelaaja
Bo-Göran Ekholm (s. 1946), suomalainen taloustieteilijä, professori
David Ekholm (s. 1979), ruotsalainen ampumahiihtäjä
Gregorius Ekholm (1921–1985), suomalainen Mannerheim-ristin ritari
Fredrik Jonathan Ekholm (1770–1810), ruotsalainen Juankosken ruukin omistanut ruukinpatruuna joka murhattiin Nilsiässä
Helena Ekholm (s. 1984), ruotsalainen ampumahiihtäjä
Hjalmar Ekholm (1876–1933), suomalainen virkamies ja pankin- ja yritysjohtaja
Hugo Ekhammar, ent. Ekholm (1880–1955), suomenruotsalainen kirjailija
Johan Fredrik Ekholm (1873–1918), asianajaja ja Haminan pormestari
Johannes Ekholm (s. 1984), suomalainen kirjailija ja graafinen suunnittelija
Kaarle Ekholm (1884–1946), suomalainen voimistelija ja olympiamitalisti
Kai Ekholm (s. 1953), ylikirjastonhoitaja
Karl-Erik Ekholm (1896–1975), suomalainen poliitikko ja ministeri
Kurt Ekholm (1907–1975), suomalaissyntyinen Ruotsissa myöhemmin vaikuttanut keramiikkataiteilija
Matilda Ekholm (s. 1982), ruotsalainen pöytätennispelaaja
Mattias Ekholm (s. 1990), ruotsalainen jääkiekkoilija
Mauritz Ekholm (1897–1986) Helsingin Osakepankin pääjohtaja
Nils Gustav Ekholm (1848–1923), ruotsalainen ilmatieteilijä
Oiva Ekholm (1905–1974), suomalainen kestävyysjuoksija
Per Ekholm (1893–1973), suomalainen jääkärieversti ja toimitusjohtaja
Oskar Ekholm, marxilaisen kansantaloustieteen tutkijan Eino Nevalaisen salanimi
Raimo Ekholm (1946–1989), suomalainen mäkihyppääjä
Rauno Ekholm (1930–2011), suomalainen kustannusjohtaja ja suomentaja
Thorvald Ekholm (1913–1990), suomalainen oikeusneuvos
Ulla Ekholm (1924–2015), suomenruotsalainen nuortenkirjailija
Vihtori Ekholm, punakaartin rykmentin päällikkö.
Kuvitteellisia henkilöitä

Karin Ekholm, Markus Ekholm ja Erik Ekholm Sekä Henrik Ekholm ja Lars Ekholm tv-sarjassa Salatut elämät
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dubstar

| Dubstar |
| --- | --- |
 Yhtyeen laulaja Sarah Blackwood
Tiedot
Toiminnassa:  1992– 
Tyylilaji:  Synth pop, Elektroninen musiikki, Dream pop, Brittipop, Trip hop
Kotipaikka:  Newcastle, Iso-Britannia
Laulukieli:  Englanti
Jäsenet:  Sarah Blackwood, Chris Wilkie
Entiset jäsenet:  Steve Hillier
Aiheesta muualla
Kotisivut
Infobox OKNimi-testi OK: 
Dubstar on englantilainen elektronista popmusiikia soittava yhtye, jonka musiikissa on vaikutteita trip hop, dance, brittipop sekä alternative rock -musiikkityyleistä. Yhtyeeseen kuuluvat laulaja Sarah Blackwood sekä kitaristi Chris Wilkie. Dubstariin on kuulunut myös vuonna 1992 yhtyeen Wilkien kanssa perustanut kosketinsoittaja Steve Hillier, joka jätti yhtyeen vuonna 2014.
Dubstarilla on kahdeksan Britannian singlelistalle yltänyttä julkaisua, joista suurin menestys on sijalle 15 yltänyt esikoisalbumilta Disgraceful (1995) julkaistu ”Stars”. Kappaleesta on tehty useita remixejä ja coverversioita, ja metalliyhtye Lacuna Coil julkaisi coveristaan musiikkivideon vuonna 2000.
1990-luvun menestyksen hiivuttua Dubstar lopetti toimintansa 2000-luvun alussa, jolloin Blackwood liittyi englantilaisen elektronista popmusiikkia esittävän yhtyeen Client laulajaksi. Dubstar teki paluun 2010-luvulla ja julkaisi studioalbumit One (2018) ja Two (2022), joista jälkimmäisen myötä yhtye esiintyi Britannian albumilistalla ensimmäistä kertaa vuoden 1997 jälkeen.
Diskografia > Studioalbumit

Disgraceful (1995)
Goodbye (1997)
Make It Better (2000)
One (2018)
Two (2022)
Diskografia > Kokoelmat

Stars: The Best of Dubstar (2004)
Dw

Dw tarkoittaa seuraavia:
Aero-Charter Ukraine, IATA-koodi DW, lentoyhtiö
desiwatti, tunnus dW, tehon yksikkö
Deutsche Welle, DW, saksalainen radioyhtiö
Drum Workshop, DW, yhdysvaltalainen rumpuvalmistaja
kuollut paino, dw., englannin sanoista dead weight, aluksen kantavuus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dw”, voi hakea sivunnimihaulla, laajalla sivunnimihaulla tai tekstihaulla.
Dick Butkus

Dick Butkus vuonna 1995.
Richard Marvin ”Dick” Butkus (9. joulukuuta 1942 Chicago, Illinois – 5. lokakuuta 2023 Malibu, Kalifornia) oli yhdysvaltalainen amerikkalaisen jalkapallon pelaaja. Hän pelasi keskimmäisen tukimiehen pelipaikalla Chicago Bearsissa vuosina 1965–1973. Butkus valittiin sekä College Football Hall of Fameen että NFL:n Pro Football Hall of Fameen. Butkusta pidetäänkin yhtenä kaikkien aikojen parhaista puolustuksen pelaajista.
Butkus syntyi kahdeksanlapsiseen liettualaiseen perheeseen Chicagossa Illinoisissa. Hän päätti aloittaa jalkapallon high schoolin viidennellä luokalla, vuonna 1962 ja jatkoi sitä menestyksekkäästi yliopistossakin, mikä myöhemmin johti paikkaan College Football Hall of Famessa vuonna 1983. Collegevuosien menestys johti lopulta pääsyyn NFL:n ammattilaiseksi 1965. Butkus pelasi paitanumerolla 51 vuoteen 1973 asti, jolloin hän joutui lopettamaan toistuvien polvivaivojen takia. Uran päätyttyä Chicago Bears jäädytti hänen pelinumeronsa ja kuusi vuotta myöhemmin vuonna 1979 hänet valittiin Pro Football Hall Fameen.
Ura > Yliopistovuodet

Dick Butkus oli Illinoisin yliopistossa niin sanottu kahden suunnan pelaaja eli kentällä sekä hyökkäyksessä että puolustuksessa. Hyökkäyksessä hänen pelipaikkansa oli sentteri, mutta parhaiten hän menestyi puolustuksessa tukimiehenä. Ennen College Hall of Fame -valintaa Dick Butkus nimettiin kaksi kertaa (1963, 1964) All-American -tähdistöjoukkueeseen tukimiehen paikalle. Vuonna 1963 hänet nimettiin myös Big Ten -konferenssin parhaaksi pelaajaksi ja AFCAn eli amerikkalaisen jalkapallon valmentajien yhdistyksen vuoden pelaajaksi vuonna 1964. Butkus oli myös ehdolla parhaan yliopistopelaajan eli Heisman Trophyn saajaksi vuosina 1963-1964 ja sijoittui äänestyksissä kuudenneksi ja kolmanneksi.
Illinoisin yliopisto jäädytti hänen pelinumeronsa 50. Se on toinen yliopiston jäädyttämistä pelinumeroista. Ensimmäinen, numero 77, kuuluu 1920- ja 1930-luvuilla pelanneelle Harold "Red" Grangelle. Ehkä merkittävin kunnianosoitus Butkusin yliopistouralle on hänen mukaansa nimetty Dick Butkus Award eli palkinto, joka on vuodesta 1985 annettu joka vuosi yliopistosarjojen parhaalle tukimiehelle.
Ura > Ammattilaisura

Ammattilaisuransa aikana Dick Butkus keräsi yhteensä 1020 taklausta, 22 syötönkatkoa ja otti omalle joukkueelleen 27 rähmäystä. Tilastollisesti hänen paras ammattilaisvuotensa oli 1970, jolloin Butkus taklasi pallonkantajia yksin 132 kertaa, oli avustamassa 84 taklauksessa, teki 3 syötönkatkoa ja otti 2 rähmäystä.
Pro Football Hall of Fame -valinnan lisäksi Dick Butkus valittiin kahdeksan kertaa (1965, 1966, 1967, 1968, 1969, 1970, 1971, 1972) Pro Bowliin, NFL:n tähdistöotteluun. Lehdistö puolestaan valitsi Butkusin omaan tähdistöjoukkueeseensa eli Associated Pressin All-Pro-joukkueen aloituskokoonpanoon viidesti (1965, 1968, 1969, 1970, 1972). Hän oli myös NFL:n vuoden paras puolustaja vuosina 1969 ja 1970
NFL on nimennyt Dick Butkusin kolmeen tähdistöön: kahteen vuosikymmenen parhaiden pelaajien joukkueisiin (1960- ja 1970-luku) sekä NFL:n 75-vuotisjuhlajoukkueeseen.
Näyttelijänä

Butkus myös näytteli paljon. Hän esitti aina karskia ja vahvaa roolihahmoa ja vieraili etenkin 1980-luvulla monissa kulttimaineen saavuttaneissa televisiosarjoissa, kuten Magnum P.I., Murhasta tuli totta, Matlock ja Ihmemies MacGyver, jossa hänet nähtiin kolme kertaa Earl Dentin roolissa.
Henkilökohtainen elämä

Vuonna 1985 perustetun Butkus-säätiön kautta Butkus oli merkittävässä roolissa Etelä-Kalifornian sairaalassa aloitetun ohjelman perustamisessa, jonka tavoitteena oli edistää sydänsairauksien varhaista havaitsemista kohdennettujen seulontatutkimusten avulla. Samanaikaisesti hän johti kampanjaa, joka kannusti lukio-urheilijoita harjoittelemaan terveellisesti ja noudattamaan ravitsemussuosituksia sekä välttämään suorituskykyä parantavia lääkkeitä. Säätiö jakaa Butkus-palkintoa, jota jaetaan tunnustuksena yliopistojalkapallon huippulinjapuolustajille. Vuonna 2008 palkintoa laajennettiin koskemaan myös ammattilaispelaajia sekä lukion pelaajia.
Aiheesta muualla

Viralliset kotisivut (Arkistoitu – Internet Archive) (englanniksi)
Doom 64

| Doom 64 |
| --- | --- |
Kehittäjä:  Midway Games
Julkaisija:  Midway Games
Jakelija:  Steam, Nintendo eShop, PlayStation Store, Google Stadia, GOG.com ja Epic Games Store
Säveltäjä:  Aubrey Hodges
Pelisarja:  Doom
Pelimoottori:  Doom-pelimoottori
Julkaistu:  1997
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  ESRB: Alkaen 17 vuotta  USK 18 
Alusta:  Nintendo 64
Jakelumuoto:  N64-pelimoduuli
Lisää peliartikkeleitaVideopelien teemasivulla
Infobox OK  : 
Doom 64 on Midway Gamesin kehittämä ensimmäisen persoonan ammuntapeli, joka on julkaistu vuonna 1997 Nintendo 64:lle.
Peli sijoittuu demonien täyttämään maailmaan, jossa pelaajan pitää etsiä korttiavaimia ja vipuja päästäkseen eteenpäin.
Aiheesta muualla

Doom 64 MobyGamesissa (englanniksi)
Doom 64 FAQs - Doom 64:n läpipeluuopas (englanniksi)
Doom-pelisarja
| --- | --- |
Pääpelit:   Doom  Doom II  The Ultimate Doom  Master Levels for Doom II  Final Doom  Doom 64  Doom 3  Resurrection of Evil  Doom 4  Doom Eternal 
Mobiilipelit:   Doom RPG  Doom Resurrection  Doom II RPG 
Muuta:   Doom-pelimoottori  Doom 3 -pelimoottori  Doom-elokuva  Doom-lautapeli  id Software  GT Interactive  Activision  Luettelo Doom-pelien vihollisista
Dubyago (kraatteri)

Dubyago on törmäyskraatteri Kuussa. Sen halkaisija on 48,12 kilometriä. Kraatteri on nimetty venäläisten tähtitieteilijöiden Dmitri (1850–1918) ja Aleksandr Dubjagon (1903–1959) mukaan.
Sen lähialueella sijaitsee Dubyagota pienemmät Respighin kraatteri ja Liouvillen kraatteri.
Kuvia

Dubyago-kraatteri Apollo 15:n ottamassa kuvassa
Lunar Orbiter 4:n viistosta ottama kuva
Dubyagoa ympäröiviä pieniä kraattereita
Apollo 10:n viistosta ottama kuva vuodelta 1969
Doom Builder

Doom Builder on Pascal "CodeImp" vd Heiden kehittämä kenttäeditori Doom-tietokonepelille. Se tukee myös Doom-käännöksiä, kuten ZDoomia, Eternitya, jDoomia, Boomia, Skulltagia ja Doom Legacya. Lisäksi se tukee Hexen-pohjaista karttamuotoa. Ohjelma on vapaata ohjelmistoa, sillä se on julkaistu GNU GPL -lisenssin alaisena.
Aiheesta muualla

Viralliset sivut CodeImp - Doom Builder (Arkistoitu – Internet Archive) (englanniksi)
Käyttöohjeet (PDF-tiedosto) Doom Builder Guide (Arkistoitu – Internet Archive) (englanniksi)
Doom Builder 2 CodeImp - Doom Builder 2 (englanniksi)
Dolorian (albumi)

| Dolorian Dolorian |
| --- | --- | --- |

Studioalbumin tiedot
 Äänitetty : 2000
 Studio : Tico Tico Studio
 Julkaistu: 1. helmikuuta 2001
 Tyylilaji: black metal, doom metal
 Kesto: 50.13
 Levy-yhtiö: Wounded Love Records
Dolorianin muut julkaisut
| When All the Laughter Has Gone 1999 | Dolorian 2001 | Voidwards 2006 |
Dolorian on suomalaisen saman nimisen yhtyeen toinen studioalbumi. Se julkaistiin vuonna 2001 levymerkillä Wounded Love Records.
Kappaleet

Grey Rain – 2.44
Blue Unknown – 7.37
Hidden / Rising – 8.40
Cold / Colourless – 9.09
Nails – 2.26
Numb Lava – 7.36
Ambiguous Ambivalence – 1.54 (instrumentaali)
Seclusion – 9.11
Faces – 0.56 (instrumentaali)
Kokoonpano

Ari Kukkohovi – rummut, kitara, bassokitara
Anti Ittna Haapapuro – laulu, kitara
Jussi Ontero – kosketinsoitin
Arvostelut

Metal-de: 7/10
Aiheesta muualla

Albumi Dolorian (albumi) Encyclopaedia Metallum -sivustolla (englanniksi)
Dolorian discogs.com -sivustolla
Dominik Graňák

| Dominik Graňák> Henkilötiedot |
| --- | --- |
Syntynyt: 11. kesäkuuta 1983 (ikä 41) Havířov, Tšekkoslovakia
Kansalaisuus:   Slovakia  Tšekki
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  81 kg
Pelaajaura
Pääsarjaura:  2002–
Aik. seurat:  HC Slavia Praha (ČEL) Färjestad BK (SEL) Rögle BK (SEL/SHL) OHK Dinamo Moskova (KHL) Linköping HC (SHL) Fribourg-Gottéron (NLA) HK Hradec Králové (ČEL) HC Karlovy Vary (ČEL) HC Škoda Plzeň (ČEL)
| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Hopeaa | Suomi 2012 |  |  |
Dominik Graňák (s. 11. kesäkuuta 1983 Havířov, Tšekkoslovakia) on tšekkiläis-slovakialainen jääkiekkopuolustaja. Melko pienikokoisen ja taitavan Graňákin vahvuudet ovat luistelussa, pelinäkemyksessä ja syöttöpelissä. Hänen heikkoudet ovat pienen koon vuoksi vahvuudessa.